Un cheiristes a Zenon
Material: papyrus
Place: Arsinoites
Categories: Brief (privat)
NN (Cheiristes) an Zenon
Zahlung (Saatgut)
Auftragsschreiben
[ χ]ειριστὴς Ζήνωνι χαί
[ρειν].[γίνωσ]κε τοῦ Θωὺθ κ 
χρείαν ἐχ[ό]ντων τῶν παρά σου 
τὰ σπέρματα μετρεῖν τοῖς 
παρὰ Ἡρακλείδου καὶ οὐ παρόν
των τῶν περὶ Στοτοῆτιν τοῦ 
χειρ[ισ]τοῦ οὐθενός, ἠξίωσάν με 
εἰσε[λ]θόντα μετρεῖν τὰ σπέρ
ματα, ἵνα μὴ προφάσεις λέγωσιν 
οἱ παρὰ Ἡρακλείδου καὶ ἡ γῆ μὴ 
διαψυγῆι, σοὶ δὲ περὶ τούτων 
γράφειν. εἰμὶ οὖν πρὸς τῆι με
τρήσει. καλῶς οὖν ἂν ποιήσαις, 
εἴ σοι δοκεῖ, γράψας τοῖς παρά 
σου, ὥς ποτέ σοι δοκεῖ, ἕως ἂν 
ὑγιαίνων παραγένηι· 
πάντα γάρ σοι τὰ δίκαια 
ποήσω. 
εὐτύχει. 
καὶ ἐν τάχει ἀπόστειλον 
τὸν τὰ γράμματά σοι 
ἀποδιδόντα, ἵνα μὴ κατε
πείγηται τῶι ἐφοδίωι
Ζήνωνι